Հավելված

ՀՀ Արմավիրի մարզի Մեծամոր   
համայնքի ավագանու  2024 թվականի  
 հոկտեմբերի 18-ի N 169- Ա  որոշման

***ԿԱՆՈՆԱԴՐՈՒԹՅՈՒՆ***

**«ՀԱՅԱՍԱՏԱՆԻ ՀԱՆՐԱՊԵՏՈՒԹՅԱՆ ԱՐՄԱՎԻՐԻ ՄԱՐԶԻ ՄԵԾԱՄՈՐ  ՀԱՄԱՅՆՔԻ ՋՐԱՄԱՏԱԿԱՐԱՐՈՒՄ» ՀԱՄԱՅՆՔԱՅԻՆ** **ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆ**

***ԿԱՆՈՆԱԴՐՈՒԹՅՈՒՆ***

I.          ԸՆԴՀԱՆՈՒՐ ԴՐՈՒՅԹՆԵՐ

1․<<Հայաստանի Հանրապետության Արմավիրի մարզի Մեծամոր համայնքի Ջրամատակարարում>> համայնքային ոչ առևտրային կազմակերպությունը (այսուհետ` կազմակերպություն), շահույթ ստանալու նպատակ չհետապնդող իրավաբանական անձի կարգավիճակ ունեցող  ոչ առևտրային կազմակերպություն է, որը ստեղծվել է Հայաստանի Հանրապետության Արմավիրի մարզի Մեծամոր համայնքի խորքային հորերի շահա-գործման, սպասարկման և բնակչությանը ոռոգման ջրով ապահովելու, ինչպես նաև համայնքի վար-չական տարածքի կազմում ընդգրկված այնգյուղական բնակավայրերի  խմելաջրի  մատկարարման  գործունեություն իրականացնելու նպատակով որոնք չեն սպասարկվում մատակարար կազմակերպության կողմից:

2.         Կազմակերպության հիմնադիրը Մեծամոր  համայնքն է (այսուհետ՝ Համայնք)՝ ի դեմս Մեծամոր համայնքի ավագանու (այսուհետ՝Հիմնադիր):  Կազմակերպությունը ստեղծվում,             վերակազմակերպվում կամ լուծարվում ավագանու         որոշմամբ` օրենքով   սահմանված կարգով:

3.

4.         Կազմակերպության գործունեությունը կարգավորվում է Հայաստանի Հանրապետության Քաղաքացիական օրենսգրքով, «Պետական ոչ առևտրային կազմակերպությունների մասին» Հայաստանի Հանրապետության օրենքով, Հայաստանի Հանրապետության այլ իրավական ակտերով, Հայաստանի Հանրապետության կողմից վավերացված միջազգային պայմանագրերով և սույն կանոնադրությամբ:

5.         Կազմակերպությունը օգտագործման իրավունքով ունի առանձնացված գույք և իր պարտավորությունների համար պատասխանատու է այդ գույքով: Կազմակերպությունը կարող է իր անունից ձեռք բերել և իրականացնել գույքային և անձնական ոչ գույքային իրավունքներ, կրել պարտականություններ, դատարանում հանդես գալ որպես հայցվոր, կամ պատասխանող:

6.         Կազմակերպությունը այլ կազմակերպության հիմնադիր, կամ մասնակից կարող է հանդիսանալ միայն հիմնադրի որոշմամբ:

7.         Կազմակերպությունն ունի Հայաստանի Հանրապետության զինանշանի պատկերով և իր անվամբ կլոր կնիք ու դրոշմակնիք, ձևաթղթեր, ինչպես նաև խորհրդանիշ:

8.         Կազմակերպությունն ունի հաշվեկշիռ, հաշվարկային հաշիվ բանկերում` Հայաստանի Հանրապետության արժույթով և արտարժույթով:

9.         Կազմակերպությունն իր պարտականությունների համար պատասխանատու է իրեն պատկանող գույքով:

Հիմնադիրը պատասխանատվություն չի կրում կազմակերպության պարտավորությունների, իսկ կազմակերպությունը հիմնադրի պարտավորությունների համար:

Հիմնադիրը պատասխանատվություն է կրում մինչև կազմակերպության պետական գրանցումը ծագած կազմակերպության գործունեության հետ կապված պարտավորությունների համար:

10.       Կազմակերպության անվանումն է`

-  Հայերեն լրիվ` <<Հայաստանի Հանրապետության Արմավիրի մարզի Մեծամոր համայնքի Ջրամատակարարում>>  համայնքային ոչ առևտրային կազմակերպություն:

կրճատ` <<  Մեծամոր համայնքի Ջրամատակարարում>> ՀՈԱԿ,

- ռուսերեն լրիվ` <<Водоснабжение общины Мецамор Армавирской области Республики Армения>> общинная некомерческая организация

- կրճատ` <<Водоснабжение общины Мецамор  >> ОНО

11. կազմակերպության գտնվելու վայրն է` Հայաստանի Հանրապետություն, Արմավիրի  մարզ, քաղաք Մեծամոր Վարչական կենտրոն 1շ․:

II. ԿԱԶՄԱԿԵՐՊՈՒԹՅԱՆ ԽՆԴԻՐՆԵՐԸ ԵՎ ԳՈՐԾՈՒՆԵՈՒԹՅԱՆ ԲՆԱԳԱՎԱՌՆԵՐԸ

12.     Կազմակերպության գործունեության առարկան և նպատակը Հայաստանի Հանրապետության  Արմավիրի մարզի Մեծամոր համայնքի տարածքում սպառողների համար ոռոգման ջրի  բաշխումը և մատակարարումը, համայնքի վարչական տարածքի կազմում ընդգրկված գյուղական  նակավայրերի սպառողների համար նաև խմելաջրի մատակարարումն, ինչպես նաև համայնքի  ջրամատակարարման համակարգի վերանորոգումը, շահագործումը, պահպանումը ու վճարների գանձումն է:

13.     Կազմակերպությունը կարող է զբաղվել հիմնադրի կողմից սահմանված ձեռնարկատիրական  գործունեությամբ:

14.    Հիմնադրի կարգադրությամբ կազմակերպությունը կարող է իրականացնել նաև այլ լիազորություններ, լուծել օրենքին և իր կանոնադրությանը չհակասող այլ հարցեր ու խնդիրներ:

III.        ԿԱԶՄԱԿԵՐՊՈՒԹՅԱՆ ՍԵՓԱԿԱՆՈՒԹՅՈՒՆԸ

15.       Կազմակերպության սեփականությունը ձևավորվում է կազմակերպության հիմնադրման ժամանակ և հետագայում հիմնադրի կողմից սեփականության իրավունքով նրան հանձնվող, ինչպես նաև կազմակերպության գործունեության ընթացքում արտադրված ու ձեռք բերված գույքից:

Կազմակերպության գույքի ձևավորման աղբյուր կարող են հանդիսանալ նաև Հայաստանի Հանրապետության և օտարերկրյա պետությունների իրավաբանական և ֆիզիկական անձանց կատարած ներդրումները, այդ թվում  բարեգործական հովանավորչական, նպատակային նվիրատվություններն ու հատկացումները:

16.       Կազմակերպությունն իրավունք ունի օրենքին, հիմնադրի որոշումներին և (կամ) սույն կանոնադրությանը  համապատասխան` իր հայեցողությամբ տիրապետել, տնօրինել և օգտագործել սեփականության իրավունքով իրեն պատկանող գույքը:

17.       Կազմակերպության սեփականության իրավունքով պատկանող գույքի նկատմամբ հիմնադիրը չունի իրավունքներ, բացառությամբ կազմակերպության լուծարումից հետո մնացած գույքը:

18.       Կազմակերպության սեփականության պահպանման հոգսը կրում է կազմակերպությունը:

19.       Կազմակերպության սեփականության վրա կարող է բռնագանձում տարածվել միայն դատական կարգով:

20.       Կազմակերպության ֆինանսական հաշվետվությունների արժանահատությունը ենթակա է վերստուգման (աուդիտի):

IV.       ԿԱԶՄԱԿԵՐՊՈՒԹՅԱՆՆ ԱՄՐԱՑՎԱԾ ԳՈՒՅՔԸ

21.       Հիմնադրի որոշմամբ կազմակերպությանն անժամկետ ու անհատույց օգտագործման իրավունքով ամրացվում է ցանկացած գույք:

22.       Հիմնադիրը իրավունք ունի հետ վերցնել իր կողմից կազմակերպությանը ամրացված գույքը:

23.       Կազմակերպությունն իրավունք չունի ամրացված գույքը, կամ դրա նկատմամբ իր իրավունքները օտարել, գրավ դնել, հանձնել անհատույց օգտագործման:

24.       Կազմակերպությունն իրավունք ունի իրեն ամրացված գույքը հանձնել վարձակալության, եթե դա արգելված չէ հիմնադրի որոշմամբ: Ամրացված գույքի օգտագործման արդյունքում կազմակերպության ստացած եկամուտները կազմակերպության սեփականությունն են:

25.       Հիմնադրի կողմից կազմակերպությանն ամրացված անշարժ գույքի, կամ պետական պարտադիր գրանցման ենթակա գույքի նկատմամբ կազմակերպության օգտագործման իրավունքը ծագում է դրանց նկատմամբ իրավունքի պետական գրանցման պահից:

26.       Կազմակերպությունն իրավունք չունի օտարել, գրավ դնել, հանձնել վարձակալության իրեն ամրացված գույքը:

27.       Հիմնադիրը իրավունք ունի ստուգելու կազմակերպությանը հանձնված նյութական արժեքների առկայությունը և ամբողջականությունը:

V.        ԿԱԶՄԱԿԵՐՊՈՒԹՅԱՆ ԿԱՌԱՎԱՐՈՒՄԸ

28.       Կազմակերպության կառավարումն իրականացնում են հիմնադիրը, նրա կողմից նշանակված գործադիր մարմինը՝ կազմակերպության տնօրենը /այսուհետ՝ տնօրեն/:

28.       Կազմակերպության ընդհանուր կառավարումն իրականցվում է հիմնադիրը:

29.       Հիմնադիրը՝

1)         ապահովում է կազմակերպության բնականոն գործունեությունը և պատասխանատվություն է կրում դրա չկատարման, կամ ոչ պատշաճ իրականացման համար.

2)         օրենքով սահմանված կարգով պաշտոնի է նշանակում և պաշտոնից ազատում է կազմակերպության տնօրենին.

3)         հաստատում է կազմակերպության տարեկան ծախսերի նախահաշիվը.

4)         իրականացնում է կազմակերպության գործունեության վերահսկողությունը.

5)         կասեցնում է, կամ ուժը կորցրած է ճանաչում կազմակերպության տնօրենի Հայաստանի Հանրապետության օրենսդրության պահանջներին հակասող հրամանները, հրահանգները, կարգադրություններն ու ցուցումները.

6)         լսում է կազմակերպության գործունեության մասին հաշվետվություններ, քննում է դրա գործունեության վերստուգման արդյունքները.

7)         հաստատում է կազմակերպությանը սեփականության իրավունքով հանձնվող և (կամ) ամրացվող համայնքին պատկանող գույքի կազմը.

8)         վերահսկողություն է իրականացնում կազմակերպությանն ամրացված համայնքային սեփականության օգտագործման և պահպանության նկատմամբ.

9)         վերահսկողություն է իրականացնում կազմակերպության սեփականության պահպանման նկատմամբ, իսկ օրենքով, կամ սույն կանոնադրությամբ նախատեսված դեպքերում համաձայնություն  է տալիս կազմակերպության գույքի օտարման, կամ վարձակալության հանձնման համար.

10)       հաստատում է կազմակերպության տարեկան հաշվետվություններն ու տարեկան հաշվեկշիռը.

11)       հաստատում է կազմակերպության հաստիքացուցակը և ֆինանսական արտադրական գործունեության ծրագիրը.

12)       որոշում է ընդունում կազմակերպության ֆինանսական միջոցների օգտագործման վերաբերյալ.

30.       Կազմակերպության ընթացիկ գործունեության ղեկավարումն իրականացնում է տնօրենը, որին նշանակում և ազատում է հիմնադրի ղեկավարը:

31.       Կազմակերպության տնօրենի հետ կնքվում է պայմանագիր:

            Պայմանագրով սահմանում են կազմակերպության տնօրենի իրավունքները, պարտականությունները, պատասխանատվությունը, նրա աշխատանքի վարձատրման պայմանները, պայմանագրի դադարման`  Հայաստանի Հանրապետության Աշխատանքային օրենսգրքով նախատեսված բոլոր հիմքերը և այլ դրույթներ, որոնք պայմանավորվող կողմերը անհրաժեշտ կգտնեն:

                        Պայմանագրի դրույթները չեն կարող հակասել Հայաստանի Հանրապետության Աշխատանքային օրենսդրության պահանջներին, բացառությամբ օրենքով նախատեսված դեպքերի.

32.       Կազմակերպության տնօրենը օրենքով, հիմնադրի որոշումներով, սույն կանոնադրությամբ իրեն վերապահված լիազորությունների սահմաններում ղեկավարում է կազմակերպության գործունեությունը և կրում է պատասխանատվություն  օրենքների իրավական այլ ակտերի, հիմնադրի, որոշումների, սույն կանոնադրության և կնքված պայմանագրերի պահանջները չկատարելու, կամ ոչ պատշաճ կատարելու համար:

33.       Կազմակերպության տնօրենը  չի կարող զբաղեցնել այլ պաշտոն, կամ կատարել վճարովի այլ աշխատանք, բացի գիտական, մանկավարժական և ստեղծագործական աշխատանքից:

34.       Կազմակերպության տնօրենը լրիվ գույքային պատասխանատվություն է կրում իր մեղքով կազմակերպության և (կամ) համայնքին պատճառված վնասի համար:

            Նրա լիազորությունների դադարեցումը հիմք չէ պատճառած վնասը հատուցելու, պարտականությունները  չկատարելու համար:

35.       Կազմակերպության տնօրենը`

1)         առանց լիազորագրի հանդես  է գալիս կազմակերպության անունից, ներկայացնում է նրա շահերը և կնքում գործարքներ:

2)         Հայաստանի Հանրապետության օրենսդրությամբ, հիմնադրի որոշումներով և սույն կանոնադրությամբ սահմանած կարգով տնօրինում է կազմակերպության գույքը, այդ թվում` ֆինանսական միջոցները.

3)         տալիս կազմակերպության անունից հանդես գալու լիազորագրեր, այդ թվում` վերալիազորման իրավունքով լիազորագրեր.

4)         աշխատանքի է նշանակում և աշխատանքից ազատում կազմակերպության աշխատողներին, նրանց նկատմամբ կիրառում  խրախուսման միջոցներ և նշանակում կարգապահական տույժեր.

5)         բանկերում բացում է հաշվարկային հաշիվներ.

6)         սահմանում է կազմակերպության կառուցվածքային ստորաբաժանումների իրավասությունը.

7)         սահմանված կարգով հիմնադրին է ներկայացնում կազմակերպության տարեկան ծախսերի նախահաշիվը.

8)         հաստատում է ձեռնարկատիրական գործունեության եկամուտների և ծախսերի նախահաշիվը.

9)         օրենքով և սույն կանոնադրությամբ սահմանված կարգով իր լիազորությունների սահմաններում արձակում է հրամաններ, հրահանգներ, տալիս կատարման համար պարտադիր ցուցումներ և վերահսկում  դրանց կատարումը.

10)       կազմակերպում է կազմակերպության անժամկետ ու անհատույց օգտագործման իրավունքով ամրացված գուըքի  վերանորոգման և այլ աշխատանքներ.

11)       ստորագրում է ֆինանսական փաստաթղթեր.

12)       իրականացնում է ֆինանսական և արտադրական գործունեությանը վերաբերող այլ խնդիրներ.

13)       հիմնադրի հաստատմանն է ներկայացնում կազմակերպության կառուցվածքը աշխատողների թիվը, հաստատում է կազմակերպության ընդհանուր և առանձին կառուցվածքային ստորաբաժանումների կանոնակարգերը, ներքին կարգապահական և այլ կանոններ.

14)       իրականացնում է Հայաստանի Հանրապետության օրենսդրությանը չհակասող այլ լիազորություններ:

36.       Կազմակերպության տնօրենը պարտավոր է չկատարել հիմնադրի Հայաստանի Հանրապետության օրենսդրությանը հակասող որոշումները, կարգադրությունները հրամանները հրահանգները և դրանց չկատարման համար չի կարող ենթարկվել պատասխանատվության:

37.       Կազմակերպության տնօրենի բացակայության դեպքում հիմնադրի գրավոր որոշման համաձայն տնօրենի լիազորություններն իրականացնում է կազմակերպության այլ անձ:

38.       Կազմակերպության աշխատողների իրավունքները ու պարտականությունները սահմանվում են Հայաստանի Հանրապետության օրենսդրությամբ, սույն կանոնադրությամբ աշխատանքային պայմանագրով, կազմակերպության առանձին ստորաբաժանումների ու աշխատանքային ներքին կանոնակարգերով և այլ իրավական ակտերով:

VI.       ԿԱԶՄԱԿԵՐՊՈՒԹՅԱՆ ՎԵՐԱԿԱԶՄԱԿԵՐՊՈՒՄԸ ՈՒ ԼՈՒԾԱՐՈՒՄԸ

39.       Կազմակերպությունը կարող է վերակազմակերպվել հիմնադրի որոշմամբ, Հայաստանի Հանրապետության Քաղաքացիական օրենսգրքով սահմանված կարգով, Հայաստանի Հանրապետության օրենսդրությամբ սահմանված դեպքերում և կարգով:

40.       Կազմակերպությունը դատական կարգով կարող է վերակազմակերպվել օրենքով սահմանված դեպքերում և կարգով:

41.       Կազմակերպության լուծարմամբ նրա գործունեությունը դադարում է առանց իրավունքները և պարտականությունները իրավահաջորդության կարգով այլ անձանց անցնելու:

42.       Կազմակերպությունը կարող է լուծարվել հիմնադրի որոշմամբ, Հայաստանի Հանրապետության քաղաքացիական օրենսգրքով սահմանված կարգով:

43.       Կազմակերպությունը դատական կարգով կարող է լուծարվել միայն օրենքով սահմանված դեպքերում և կարգով:

44.       Կազմակերպության  լուծարման դեպքում կազմակերպության պարտատերերի պահանջները բավարարելուց հետո մնացած գույքը անցնում է հիմնադրին: